# unizgLogo1_1

 *Odbor za upravljanje kvalitetom*

Klasa: 602-03/22-30/01

 Urbroj: 380-062/295-22-3

 Zagreb, 22. rujna 2022.

Prodekanima za nastavu, studente i kvalitetu

te predsjednicima povjerenstava za upravljanje kvalitetom na sastavnicama

**Izvješće o sustavu osiguravanja kvalitete sastavnica Sveučilišta u Zagrebu**

**za akademsku godinu 2020./2021.[[1]](#footnote-1)**

**Uvod**

Prema Pravilniku o sustavu osiguravanja kvalitete Sveučilišta u Zagrebu (čl. 17. st 1.), Povjerenstva za upravljanje kvalitetom sastavnica Sveučilišta u Zagrebu dostavljaju godišnje izvješće u području osiguravanja kvalitete, prihvaćeno od stručnog vijeća sastavnice, Uredu za upravljanje kvalitetom Sveučilišta u Zagrebu, kao i plan aktivnosti za sljedeće razdoblje.

Uredu za upravljanje kvalitetom godišnje je izvješće za ak. god. 2020./2021. i plan aktivnosti za ak. god. 2021./2022. dostavila 31 sastavnica.[[2]](#footnote-2) Izvješća sadrže postupke i aktivnosti vezane za osiguravanje kvalitete na svakoj sastavnici, a temelje se na Standardima i smjernicama za osiguravanje kvalitete na Europskom prostoru visokog obrazovanja (ESG, 2015.).

Objedinjeni pregled provedenih aktivnosti po područjima unutarnjega osiguravanja, poboljšanja i unaprjeđenja kvalitete na sastavnicama Sveučilišta, s naglaskom na primjere dobre prakse donosimo u nastavku.

**1. Politika i unaprjeđenja sustava kvalitete [ESG 1.1]**

**Standard 1.1.: Politika osiguravanja kvalitete**

*Visoka učilišta moraju imati politiku osiguravanja kvalitete koja je javno dostupna i dio je njihovog strateškog upravljanja. Unutarnji dionici tu politiku moraju razvijati i provoditi putem odgovarajućih struktura i pritom uključivati i vanjske dionike.*

U području pravila i postupaka u sustavu kvalitete, u akademskoj godini 2020./2021., većina sastavnica bavila se kontinuiranim poboljšanjem postojećeg sustava osiguravanja kvalitete izradom, usklađivanjem, usvajanjem te revizijom različitih akata. Pravilnik o sustavu osiguravanja kvalitete i/ili Priručnik o sustavu osiguravanja kvalitete u primjeni su na većini sastavnica. Izradu novog Pravilnika o sustavu osiguravanja kvalitete u izvještajnom razdoblju započele su tri sastavnice: Edukacijsko-rehabilitacijski fakultet, Fakultet šumarstva i drvne tehnologije te Rudarsko-geološko-naftni fakultet koji navodi i razlike u odnosu na postojeći pravilnik: povećanje uključenosti predstavnika nastavnika (s 4 na 5) i vanjskih dionika (s 1 na 3) s ciljem povećanja njihovog utjecaja na osiguravanje i unaprjeđenje kvalitete.

Izradu Priručnika za osiguravanje kvalitete započeli su Filozofski fakultet, Fakultet šumarstva i drvne tehnologije i Akademija dramske umjetnosti.

Uspostava i poboljšanje sustava osiguravanja kvalitete na sastavnicama ostvarena je također i izradom i usvajanjem novih te izmjenama i dopunama postojećih pravilnika: o relevantnim aspektima studiranja, izvođenju nastave, postupcima i elementima vrjednovanja, ustroju fakulteta, o radu povjerenstva za etičnost eksperimentalnoga rada, stručnoj praksi i dr.[[3]](#footnote-3)

Na Građevinskom fakultetu dovršena je evaluacija provedbe petogodišnjeg akcijskog plana u cilju unaprjeđenja kvalitete poslijediplomskog sveučilišnog studija u skladu s potvrdom Ministarstva znanosti i obrazovanja i Akreditacijskom preporukom Agencije za znanost i visoko obrazovanje u postupku reakreditacije sveučilišnog poslijediplomskog studija Građevinarstvo. Izvješće o realizaciji dostavljeno je Agenciji za znanost i visoko obrazovanje 26. svibnja 2021. godine.

Geodetski fakultet Sveučilišta u Zagrebu izradio je i na sjednici Fakultetskog vijeća usvojio Akcijski plan za unaprjeđenje kvalitete u postupku II. ciklusa reakreditacije, za razdoblje od 2021. do 2024.

Akcijski plan unaprjeđenja kvalitete, s naglaskom na poboljšanju uvjeta na dvopredmetnim studijima, kompetencija nastavnika za izvođenje predmeta i ishoda učenja započet je i na Muzičkoj akademiji.

Interni audit prema normi ISO 9001:2015 proveden je na Rudarsko-geološko-naftnom fakultet u razdoblju od 23. studenoga do 7. prosinca 2020. te na Kineziološkom fakultetu. Vođenje sustava upravljanja prema navedenoj i normi ISO 14001:2015 sustavno se provodi. Tijekom ak. god. 2020./2021. nastavljeno je s implementacijom integriranih sustava, 16. ožujka 2021. proveden je recertifikacijski audit sustava obiju normi za sustav upravljanja zaštitom okoliša. Audit je rezultirao pozitivnim izvješćem i izdavanjem novih certifikata. Unutarnja prosudba sustava osiguravanja kvalitete provedena je na Stomatološkom fakultetu.

Svijest o promicanju kulture kvalitete sastavnice potkrjepljuju i navodima o osnivanju Ureda za upravljanje kvalitetom (Akademija dramske umjetnosti), Centrima za karijeru (Akademija dramske umjetnosti) i Centrima za cjeloživotno obrazovanje (Edukacijsko-rehabilitacijski fakultet, Fakultet hrvatskih studija).

Na Fakultetu hrvatskih studija s radom je počeo i Centar za učenje korejske kulture i jezika. Upisana su dva naraštaja (u zimskom i ljetnom semestru 2020./2021.) studenata koji uče korejski jezik i kulturu u organizaciji Instituta kralja Sedžonga. Institut djeluje na Fakultetu hrvatskih studija kao rezultat suradnje sa Sveučilištem Chung Ang iz Seoula.

Dan kvalitete u izvještajnom razdoblju organiziran je na dvjema sastavnicama: Farmaceutsko-biokemijskom fakultetu i Fakultetu šumarstva i drvne tehnologije.

Sastavnice su također nastojale osvijestiti nužnost i važnost etičnog ponašanja, te dosljednost u provođenju formalne procedure u sprječavanju neetičnog ponašanja nastavnika i studenata.

Akademija dramske umjetnosti donijela je Odluku o radu Povjerenstva za provođenje postupka unutarnje istrage o utemeljenosti prijava za spolno uznemiravanje, zlostavljanje, kršenja načela ravnopravnosti spolova i povezanih oblika diskriminacije i uznemiravanja, organizirala je edukacije na temu uznemiravanja, osnovala je Radnu skupinu za prikupljanje prijava o seksualnom uznemiravanju i zlostavljanju, a otvoren je i *online* kanal za anonimnu prijavu prijavitelja/prijaviteljice. Revizija interne regulative u sprječavanju neetičnog ponašanja provedena je na Agronomskom fakultetu, a Rudarsko-geološko-naftni fakultet donio je Odluku o načinu postupanja i rada Povjerenstva za provođenje postupaka zaprimanja prijava za spolno uznemiravanja i diskriminaciju na temelju spola.

Politika i relevantni pokazatelji osiguravanja kvalitete kod većine sastavnica vidljivi su i dostupni na mrežnim stranicama.

**2. Odobrenje, kontinuirano praćenje te periodično vrjednovanje i revizija studijskih programa [ESG 1.2., ESG 1.9.]**

**Standard 1.2.: Izrada i odobravanje programa**

*Visoka učilišta moraju imati postupke za izradu i odobravanje svojih studijskih programa. Oni moraju biti izrađeni tako da ispunjavaju postavljene im ciljeve, uključujući i predviđene ishode učenja. Kvalifikacije koje se dodjeljuju temeljem programa treba jasno opisati i predstaviti, pozivajući se na odgovarajuću razinu nacionalnog kvalifikacijskog okvira za visoko obrazovanje pa time i na Kvalifikacijski okvir Europskog prostora visokog obrazovanja.*

**Standard 1.9.: Kontinuirano praćenje i periodička revizija programa**

*Visoka učilišta moraju pratiti i periodički revidirati svoje programe kako bi se osiguralo da oni postižu postavljene ciljeve i ispunjavaju potrebe studenata i društva. Revizije bi trebale biti usmjerene na kontinuirano poboljšavanje programa. O aktivnostima koje se planiraju ili poduzimaju na temelju revizija treba obavijestiti sve dionike.*

Većina sastavnica kontinuirano revidira nastavne planove i programe, provodi postupak vrjednovanja manjih te većih izmjena i dopuna studijskih programa, a nekolicina sastavnica izradila je i nove studijske programe utemeljene na standardima zanimanja i kvalifikacija.

Najveći udio revidiranih među svojim studijskim programima tijekom ak. god. 2020./2021. provela je Akademija dramske umjetnosti koja je, uz neka odstupanja, provela postupke manjih izmjena i dopuna studijskih programa (do 20%) na pet odsjeka: Filmska i televizijska režija, Kazališna i radijska režija, Dramaturgija, Montaža i Ples.

Na većini sastavnica provedene su sveučilišne ankete za procjenu rada nastavnika, kao i interne ankete organizirane od samih sastavnica. Na Agronomskom fakultetu provedena je anketa s poslodavcima, nastavnicima i studentima. Rezultati ankete bit će predstavljeni tijekom ak. god. 2021./2022. na Okruglom stolu u sklopu projekta *Unaprjeđenje stručne prakse na preddipl. i dipl. studijima Agronomskog fakulteta*. Agronomski fakultet radi i na poboljšanju infrastrukture za provođenje praktične nastave, redovito provodi evaluaciju ECTS bodova dodijeljenih pojedinim predmetima, a u tijeku je i izrada modela stručne prakse usklađenih sa specifičnostima studija te definiranim udjelom prakse na pokušalištima i u gospodarskim subjektima.

Od ožujka 2019. Edukacijsko-rehabilitacijski fakultet provodi projekt „ERF-LOSPER unapređivanje kvalitete studija logopedije, socijalne pedagogije i edukacijske rehabilitacije“, na Farmaceutsko-biokemijskom fakultetu uveden je studij *Farmacija* na engl. jeziku kao rezultat ESF projekta Pharma 5:0. dok je Fakultet šumarstva i drvne tehnologije ustrojio diplomske studije na engleskom jeziku na Šumarskom odsjeku.

Na Filozofskom fakultetu nastavljeno je daljnje razvijanje sustava OBELIKS za evidenciju studijskih programa. Izrađene su dodatne preinake modula u sklopu procesa donošenja izvedbenih planova, a nastavnici su ažurirali podatke o osoblju, programima i kolegijima.

**3. Učenje, poučavanja i vrjednovanje studentskog rada [ESG 1.3]**

**Standard 1.3.: Učenje, poučavanje i vrednovanje usmjereni na studenta**

*Visoka učilišta moraju osigurati da se programi izvode na način koji potiče studente na preuzimanje aktivne uloge u ostvarivanju procesa učenja i da vrednovanje studenata odražava takav pristup*.

Analiza podataka prikupljenih s ciljem kritičkog preispitivanja i unaprjeđenja sustava osiguravanja kvalitete u procesu učenja, poučavanja i vrjednovanja rezultirala je na većini sastavnica izraženijom sviješću o usmjerenosti sustava visokoga obrazovanja na studente. Izvanredna situacija pandemije COVID-19 i potresa akademsku je zajednicu stavila pred nove izazove koji su zahtijevali prilagodbu i primjenu novih tehnologija i metoda poučavanja i potrebu potpore studentima, a većina sastavnica uspješno je odgovorila na izazove i potvrdila sposobnost brze prilagodbe.

Na Građevinskom fakultetu prolaznost u višu godinu studija analizira se na početku akademske godine na sjednici Odbora za nastavu i sjednici Fakultetskog vijeća temeljem izvješća prodekana za nastavu. Izvješća su predstavljena i usvojena na sjednicama Fakultetskog vijeća. Fakultet također u sklopu projekta GRASP – Stručna praksa na Građevinskom fakultetu provodi niz aktivnosti među kojima je organizirano Case study natjecanje IGRA u kojemu su studenti osmislili interaktivne igre za osnovnoškolce i srednjoškolce s ciljem promoviranja Fakulteta i struke. Igre *Gradi pametno – tresi se sigurno* i *Minecraft* odabrane su kao pobjednici te su organizirana natjecanja u srednjim školama. Studenti koji su osmislili natjecanja nagrađeni su boravkom na 15. danima HKIG-a u Opatiji gdje su ujedno predstavljali Fakultet te mogućnosti uključivanja poslodavaca u program stručnih praksi u sklopu projekta GRASP.

Farmaceutsko-biokemijski fakultet kontinuirao je prikupljao i analizirao podatke o načinu izvođenja nastave. Provedene su dvije ankete među studentima i nastavnicima o načinu izvođenja nastave tijekom pandemije (početkom zimskog i na kraju ljetnog semestra) i anketa među studentima o mogućnostima praćenja nastave na daljinu, također na početku zimskog i na kraju ljetnog semestra. Na Fakultetu je organizirana i Zimska škola o komercijalizaciji istraživanja[[4]](#footnote-4) koja se provodi u suradnji Fakulteta i Centra za istraživanje, razvoj i transfer tehnologije Sveučilišta u Zagrebu. Farmaceutsko-biokemijski fakultet redovito je ažurirao upute o izvođenju svih oblika nastave, potičući nastavnike na uvođenje novih metoda u nastavni proces.

Na Filozofskom fakultetu u tijeku je analiza postojećih načina vrjednovanja studentskoga rada u skladu s preporukama reakreditacijskoga povjerenstva, a Centar za potporu e-učenju kontinuirano osigurava tehničku podršku te obrazovne materijale i aktivnosti (radionice) namijenjene nastavnicima.

Rudarsko-geološko-naftni fakultet sustavno prati opterećenje studenata anketnim upitnicima na godišnjoj razini.

Na Fakultetu šumarstva i drvne tehnologije napredovanje studenata i prolaznost praćeni su pomoću sustava ISVU, a djelomično je provedeno i praćenje profila studentske populacije putem NISpVU sustava.

Akademija dramske umjetnosti evidentirala je uspješno i konstruktivno uključivanje studenata u rasprave o izmjenama i dopunama studijskih programa.

**4. Upisi i napredovanje studenata, priznavanje kompetencija [ESG 1.4]**

**Standard 1.4.: Upisi i napredovanja studenata, priznavanje i certificiranje**

*Visoka učilišta moraju dosljedno provoditi unaprijed utvrđene i objavljene propise koji pokrivaju sve faze studiranja, tj. upis, napredovanje kroz studij, priznavanje i certificiranje.*

Dosljedno provođenje unaprijed utvrđenih i objavljenih propisa za sve faze studiranja evidentno je kod većine sastavnica. Uz definiranje upisnih kriterija, neke od sastavnica provele su analize s ciljem prikupljanja informacija o napredovanju studenata na studiju. Građevinski fakultet proveo je analizu nastave na preddiplomskom i diplomskom studiju, Farmaceutsko-biokemijski fakultet analizu broja upisanih studenata na svaku studijsku godinu i analizu položenih ispita i postignutoga uspjeha, Fakultet strojarstva i brodogradnje proveo je analizu upisa studenata po studijima i smjerovima i analizu uspjeha brucoša. Na Fakultetu strojarstva i brodogradnje Radna skupina dovršila je također detaljnu analizu prolaznosti studenata na ciljanom uzorku ispita na predmetima: *Termodinamika 1*, *Uvod u termodinamiku* te *Osnove termodinamike*. Primijenjena opsežna metodologija trebala bi biti predložak i za ciljane analize u svrhu iznalaženja mogućih poboljšanja procesa studiranja, kao i za određivanje strateških ciljeva, a ne samo za slučajeve nižih prolaznosti. Analizom su obuhvaćeni podatci u daleko širem opsegu od predviđenoga s ciljem sagledavanja što većeg broja potencijalnih uzročno-posljedičnih povezanosti.

Na Fakultetu hrvatskih studija vode se evidencije o demonstraturama, a podaci se unose u dopunsku ispravu o studiju. Ured za osiguravanje kvalitete Fakulteta hrvatskih studija također vodi evidenciju o volontiranju studenata na upisu brucoša, Smotri Sveučilišta Interliberu i znanstvenim skupovima, a podatci o volontiranju upisuju se studentima u volontersku knjižicu.

Odbor za nastavu Prehrambeno-biotehnološkog fakulteta kontinuirano je analizirao uspješnost studiranja na pojedinim studijima, na temelju čega su provedene izmjene na pojedinim predmetima. Studentima je također dostupan informacijski paket za olakšano razumijevanje studijskih programa i potporu tijekom studiranja. Revizija metodičkih uvjeta provodi se kontinuirano, godišnje. Iznimno, zbog posljedica potresa, studentima koji dolaze iz Sisačko – moslavačkog područja pružena je podrška putem stipendiranja djelovanjem Zaklade „Ivan Bulić“ te oslobađanjem od participacije u troškovima školarine.

Potpora studentima prve godine ostvaruje se putem vršnjačke potpore, primjenom mentorskog sustava student – student, a s ciljem smanjenja broja ispisa studenata prve. godine preddiplomskih studija sa studija te olakšavanja snalaženja tijekom studiranja.

Akademija dramske umjetnosti također je kontinuirano radila na poboljšanju uvjeta za uspješno studiranje, iako je bilo određenih odstupanja zbog epidemiološke situacije (provedba ankete o zapošljivosti i razvoju karijera studenata provedena je samo djelomično).

**5. Nastavno osoblje [ESG 1.5]**

5.1. Znanstveno-istraživačka i umjetnička djelatnost

* 1. Stručna djelatnost

**Standard:**

*Visoka učilišta moraju osigurati kompetentnost svojih nastavnika te primjenjivati pravedne i transparentne procese zapošljavanja i razvoja svojih zaposlenika.*

Epidemiološka situacija i okolnosti uvjetovane potresom u Zagrebu odrazile su se i na redovitu organizaciju pedagoških radionica te je bilo određenih odstupanja u njihovoj realizaciji. No, unatoč tomu, nekoliko sastavnica uspjelo se prilagoditi novonastaloj situaciji i provesti planirano. Sastavnice su unaprjeđivale postojeće sustave e-učenja i uvodile nove e-kolegije, organizirale posjet kolegama za vrijeme nastave (provodi se peer-to-peer ocjena nastavnika), nagrađivale uspješne nastavnike, provodile projekte s gospodarstvom o transferu znanja te surađivale s lokalnom zajednicom. Neke od sastavnica redovito ažuriraju bazu aktualnih i završenih projekata (domaćih i međunarodnih)[[5]](#footnote-5) i vode evidencije znanstvenih radova objavljenih na stranim jezicima te stručnih projekata, koje se objavljuju na mrežnim stranicama. Na Veterinarskom i Fakultetu prometnih znanosti osnovani su Uredi za projekte, poveznicu na evidenciju projekata svoje sastavnice u izvješćima navode Ekonomski, Edukacijsko-rehabilitacijski i Prirodoslovno-matematički fakulteta, dok većina sastavnica samo opisno navodi zastupljenost u projektima i postojeću evidenciju.

Akademija dramske umjetnosti na mrežnim stranicama redovito objavljuje informacije o nagradama koje dobivaju njeni nastavnici, o knjigama koje objavljuju i izložbama koje su prezentirane u javnom kulturnom prostoru Republike Hrvatske. Unaprjeđuju se nastavničke kompetencije usavršavanjima na odgovarajućim radionicama. Povjerenstvo za metodiku Prirodoslovno-matematičkoga fakulteta održalo je nekoliko sastanaka s predstavnicima MZO-a i AZVO-a, čija je glavna tema bila primjena *Pravilnika o odgovarajućoj vrsti obrazovanja učitelja i stručnih suradnika u osnovnoj školi.* Donesen je i sporazum s Filozofskim fakultetom o zajedničkom izvođenju Programa pedagoško-psihološko-didaktičko-metodičke izobrazbe.

Dvije sastavnice izradile su nove strategije za područje znanstveno-istraživačkoga rada: Fakultet šumarstva i drvne tehnologije izradio je nove strategije znanstveno-istraživačkoga rada od 2021.-2025., a Prehrambeno-biotehnološki fakultet Strateški program znanstvenih istraživanja 2021.-2027.

Fakultet elektrotehnike i računarstva kontinuirano potiče i nagrađuje svoje nastavnike za publiciranje znanstvenih radova u međunarodnim časopisima visoke kvalitete. Fakultet također radi na promicanju i popularizaciji nastavne i znanstvene djelatnosti među srednjoškolcima (projekt ŠUZA – iz škole u znanost i akademsku zajednicu). Na Fakultetu djeluje i studentsko poduzetništvo SPOCK. Centar karijera koordinira aktivnosti vezane za suradnju sa stručnjacima iz gospodarstva.

Filozofski fakultet kontinuirano obavlja postojeće i sklapa nove ugovore o mobilnosti putem bileteralne suradnje ili ERASMUS+ programa.

**6. Resursi za učenje i podrška studentima [ESG 1.6]**

**Standard:**

*Visoka učilišta moraju odgovarajuće financirati aktivnosti učenja i poučavanja te osigurati dostatne i lako dostupne resurse za učenje i podršku studentima.*

Većina sastavnica u izvještajnom razdoblju radila je na unaprjeđenju resursa za učenje, poučavanje i potporu studentima. Evidentirane su prilagodbe nastavnih materijala za studente s invaliditetom, redovita edukacija nastavnika, osnivanje službi za potporu studentima pri obavljanju stručne prakse, osnivanje savjetovališta i karijernih centara[[6]](#footnote-6), nabava knjižnične građe, osiguranje dostupnosti bibliografskim bazama znanstvenih informacija, stvaranje jedinstvenog Ureda za studente i dr.

Akademiji dramske umjetnosti odobreni su EU-projekti, od kojih izdvajamo: *HKO: Edu4Games* – Izrada standarda zanimanja i kvalifikacija te novih studijskih programa za područje dizajna i razvoja videoigara. Nositelj projekta je Akademija dramske umjetnosti Sveučilišta u Zagrebu, a partneri: Akademija likovnih umjetnosti, Arhitektonski fakultet, Fakultet elektrotehnike i računarstva i Fakultet organizacije i informatike Sveučilišta u Zagrebu. Projekt je odobren i u tijeku je provedba planiranih aktivnosti.

Na Akademiji dramske umjetnosti također je nastavljeno skeniranje tekstova i nastavnih materijala za studente koji su bili u samoizolaciji ili nastavu pohađali hibridno. Na PMF-u je također aktivno i Povjerenstvo za nastavu, usmjereno na unaprjeđenje nastavnog procesa i komunikaciju sa studentima, a u okviru Karijernog centra osiguran je „siguran kanal Fakulteta“ za prijave svih vidova uznemiravanja.

Povjerenstvo za socijalnu osjetljivost osiguravalo je pomoć studentima slabijeg socioekonomskog statusa, a osigurana je i besplatna psihološka pomoć za studente i djelatnike Akademije.

Fakultet elektrotehnike i računarstva provodi seminarski, projektni i mentorski sustav tako da u petom semestru preddiplomskog studija studenti biraju mentora te izrađuju „Projekt“ ili „Projekt iz programske potpore“, a u šestom semestru „Završni rad“. Na diplomskom studiju studenti biraju mentora pri upisu, u drugom semestru izrađuju „Diplomski rad“, u trećem semestru „Diplomski projekt“ te u četvrtom semestru „Diplomski rad“.

Na Edukacijsko-rehabilitacijskom fakultetu djelomično je provedena dogradnja Fakulteta i uređenje prostora za studente, na Fakultetu strojarstva i brodogradnje u sklopu Moodle FSB okoline Povjerenstvo za e-učenje kreiralo je e-središte za podršku nastavnicima vezano za provođenje aktivnosti e-učenja. Okolina sadržava upute, savjete i materijale vezane za tematiku e-učenja. Članovi Povjerenstva pružaju aktivnu podršku nastavnicima FSB-a. Na Fakultetu šumarstva i drvne tehnologije provedena je implementacija računalnog programa za provjeru autentičnosti u sustavu znanosti i visokog obrazovanja, a Pravni fakultet osigurao je financijsku potporu uspješnim studentima, studentima s invaliditetom i studentima lošijeg imovinskog stanja (predviđene Pravilnikom o načinu korištenja vlastitih prihoda).

Sastavnice također potiču izvođenje nastave na engleskom jeziku. Većina navodi općenito kontinuirano ažuriranje i povećanje broja izvedbenih planova i kolegija na engleskom jeziku, dok neke od sastavnica preciziraju svoje navode: Rudarsko-geološko-naftni fakultet preveo je na engleski jezik 27 kolegija, na Grafičkom fakultetu nastava za strane studente u okviru Erasmus+ programa mobilnosti za izvodila se za ukupno 24 kolegija (11 u zimskom, 13 u ljetnom semestru), dok se na Agronomskom fakultetu na engleskom jeziku izvodi ukupno 71 predmet: 25 na preddipplomskom i 46 na diplomskom studiju. Diplomski studijski program „Environment, agriculture and resource management“ (INTER-EnAgro) u potpunosti se izvodi na engleskom jeziku (dolaznim studentima omogućen je upis predmeta iz ukupno 35 predmeta ovog studijskog programa), studij je također promoviran na stranim portalima.

**7. Upravljanje informacijama [ESG 1.7]**

**Standard:**

*Visoka učilišta moraju osigurati prikupljanje, analizu i korištenje informacija relevantnih za djelotvorno upravljanje programima i drugim aktivnostima.*

Sukladno vlastitoj misiji i viziji, većina sastavnica prikupljala je podatke predviđene ovim standardom. Povjerenstvo za upravljanje kvalitetom, Centar za razvoj karijera i Alumni organizacija Geodetskog fakulteta, na primjer, kontinuirano prikupljaju podatke o zapošljavanju i karijerama završenih studenata u sklopu anketa i dostupnih podataka putem portala Hrvatskog zavoda za zapošljavanje.

Na Fakultetu prometnih znanosti u sklopu Odbora za praćenje karijera bivših studenata kreirana je i provedena anketa kojoj je pristupilo 650 bivših studenata, dok je Povjerenstvo za upravljanje kvalitetom na svojim sastancima kontinuirano raspravljalo o studentskim komentarima i pitanjima te se po potrebi uključivalo u davanje odgovora.

Kineziološki fakultet uveo je digitalnu evidenciju nastave i prisutnosti studenata, na Prehrambeno-biotehnološkom fakultetu provedene su ankete vezane uz sustav osiguravanja kvalitete nastave i studiranja: ulazna anketa za studente upisane u prvu godinu preddiplomskih studija (listopad 2020.), anketa za utvrđivanje razloga neuspješnosti studenata koji nisu ostvarili upis na višu godinu studija (listopad, 2020.), te anketa za ispitivanje stavova diplomiranih studenata (travanj 2020.).

Fakultet elektrotehnike i računarstva sastavio je izvještaj o prikupljenim informacijama o napredovanju studenata[[7]](#footnote-7). Informacije se prikupljaju elektroničkim putem, redovito analiziraju na Odboru za preddiplomske i diplomske studije te se o njima izvještava na Fakultetskom vijeću. Fakultet elektrotehnike i računarstva također na mrežnim stranicama Povjerenstva za upravljanje kvalitetom objavljuje analize i izvještaje o provedenim studentskim anketama i povratnim informacijama, kao i sve informacije Studentske službe, Središnje knjižnice, Centra informacijske potpore i sl.

**8. Informiranje javnosti [ESG 1.8]**

**Standard:**

*Visoka učilišta moraju objavljivati informacije o svom radu pa tako i o studijskim programima koje izvode. Te informacije moraju biti jasne, točne, objektivne, važeće i lako dostupne.*

Dostupnost informacija o radu sastavnica svima je od velikog značaja: potencijalnim, sadašnjim i budućim studentima, dionicima u sustavu i javnosti. Većina sastavnica na tom tragu redovito obnavlja, održava i unaprjeđuje mrežne stranice te ažurira informacije vezane općenito uz svoj rad, strateške, pravne i ostale dokumente što uključuje, između ostaloga, informacije o studijskim programima, izvedbenim planovima nastave, značajnim znanstvenim postignućima, studentskim postignućima, te organizaciji različitih manifestacija i aktivnosti vezanih uz popularizaciju znanosti.

Na mrežnim stranicama Prirodoslovno-matematičkoga fakulteta objavljeni su temeljni pravni akti, odluke, pravilnici i strateški dokumenti kojima je propisan rad Fakulteta. Godišnje izvješće o nastavnom, znanstvenom i stručnom radu PMF-a tradicionalno se objavljuje povodom Dana fakulteta. Na Prirodoslovno-matematičkom fakultetu dostupne su također informacije o značajnim znanstvenim postignućima, znanstvenim radovima objavljenim u prestižnim časopisima, te o dodijeljenim nagradama nastavnicima i studentima. Na Fakultetu se također održava jedan od najvećih festivala popularizacije znanosti u Hrvatskoj: *Dan i noć na PMF-u*. U pandemijskim uvjetima prilagođen je i održan u virtualnom okruženju, a čitav sadržaj bio je dostupan na istoimenoj mrežnoj stranici (<https://daninoc.pmf.unizg.hr/>); YouTube kanal imao je gotovo 4000 pregleda.

Grafički fakultet također osigurava javno dostupne strateške, pravne i ostale dokumente. Povjerenstvo za osiguravanje kvalitete kontinuirano prikuplja i objavljuje odluke i pravilnike na mrežnim stranicama Fakulteta, a Odluka kojom se ukida indeks kao službena studentska isprava studenata preddiplomskog i diplomskog studija na Grafičkom fakultetu Sveučilištu u Zagrebu donesena je na sjednici Fakultetskog vijeća 21. srpnja 2021. Geodetski fakultet izradio je web-stranicu na engleskom jeziku, a u svrhu promoviranja na hrvatskom i engleskom govornom području, izrađene su stranice Fakulteta na društvenim mrežama[[8]](#footnote-8), a zainteresiranim učenicima i potencijalnim studentima u ak. god. 2020./2021. predstavio se na virtualnoj 25. Smotri Sveučilišta u Zagrebu.

Centar za razvoj karijera Geodetskog fakulteta u suradnji s Državnom geodetskom upravom, Hrvatskom komorom ovlaštenih inženjera geodezije, Hrvatskom udrugom poslodavaca i Hrvatskom udrugom bivših studenata i prijatelja Fakulteta (AMCA-Geof) organizirao je 2. Dan karijera.[[9]](#footnote-9) Neke od sastavnica planirane Dane otvorenih vrata nisu održale zbog epidemiološke situacije (Fakultet šumarstva i drvne tehnologije), a neke od njih organizirale su ga *online* (Farmaceuetsko-biokemijski fakultet). Na Farmaceutsko-biokemijskom fakultetu javno objavljivanje informacija o studijima, studentima, aktivnostima na Fakultetu te aktualnim temama koje su od interesa za struku provodi se kontinuirano, a na mrežnim stranicama Fakulteta dostupne su i informacije o značajnim znanstvenim, nastavnim, stručnim i društvenim postignućima.

Akademija dramske umjetnosti semestralno, prema usvojenim izmjenama i dopunama ažurira izvedbene nastavne planove za svaki studij, Kineziološki fakultet unaprijedio je svoje mrežne stranice na engleskom jeziku, Rudarsko-geološko-naftni fakultet izradio je mrežne stranice za brucoše, dok Prehrambeno-biotehnološki fakultet svoju vidljivost i relevantne informacije „plasira“ putem LinkedIn-a, Facebook-a i objava sadržaja na YouTube kanalu, na kojima je povećan broj pratitelja. Udruga PROBION gostovala je na MREŽA TV-u u emisiji "Studentski grad" (25. siječnja 2021.). Predstavnici Fakulteta sudjelovali su u emisiji Sveučilišni Zagreb u kontekstu suradnje tijekom predstavljanja BICRO Biocentra.

**9**. **Mobilnost i međunarodna suradnja [Priručnik, područje br. 8]**

**Standard:**

*Mobilnost studenata, nastavnika i nenastavnoga osoblja treba biti sastavni dio procesa visokoškolskoga obrazovanja s jasno definiranim i transparentnim pravilima i postupcima koji osiguravaju da su uvjeti za mobilnost ravnopravni za sve dionike. Sveučilište svojim nastavnicima i studentima omogućuje sudjelovanje u nastavi odnosno pohađanje predmeta izvan matičnoga studija/sastavnice/znanstvenoga područja. Međunarodna i međuinstitucijska suradnja odvija se putem sudjelovanja u međunarodnim projektima i programima mobilnosti te multilateralnih i bilateralnih ugovora s domaćim i inozemnim ustanovama.*

Međunarodna razmjena provođena je u smanjenom obliku zbog epidemiološke situacije i nemogućnosti planiranih odlazaka i dolazaka studenata i nastavnika. Većina sastavnica usredotočila se na analizu aktualnog stanja s ciljem unaprjeđenja mobilnosti i međunarodne suradnje: obnavljanja sporazuma, uključivanja u međunarodne mreže, pripreme projekata, prepoznavanja potencijalne suradnje s inozemnim visokim učilištima te stručnim i znanstvenim organizacijama.

Povjerenstvo za međunarodnu suradnju Farmaceutsko-biokemijskoga fakulteta provelo je usporedbu studijskih programa FBF-a i institucija u okviru UNIC saveza, a s ciljem prepoznavanja potencijalnih partnera za sklapanje Erasmus+ međuinstitucijskih sporazuma. UNIC povjerenik i članovi Uprave Fakulteta uključili su se u aktivnosti vezane uz stručnu procjenu/recenziju sveučilišta uključenih u UNIC savez. Informacije vezane uz aktivnosti unutar UNIC projekta redovito su prosljeđivane osoblju i studentima Fakulteta.

Nastavnici Prehrambeno-biotehnološkog fakulteta angažirani su kao gostujući profesori na inozemnim sveučilištima (University of Insubria; University of Orléans; Univerzitet Novi Sad; European University for Smart Urban Coastal Sustainability, Sveučilište u Mostaru), te su ostvarili akademsku mobilnost radi usavršavanja ili suradnje na međunarodnim projektima. Profesori Fakulteta su predstavnici sastavnice u međunarodnim udruženjima EFFoST, EBTNA, EFSA, IUFoST, IAFoST, ISEKI i EEMGS[[10]](#footnote-10). PBF sudjeluje u izvođenju međunarodnih studija Sveučilišta u Zagrebu i Sveučilišta u Orléansu, Francuska, zajedničkog diplomskog studija Biotehnologije (engl. “Bioindustrial Techniques”) iz područja Molekularne biotehnologije.

Na Građevinskom fakultetu nastavljeno je praćenje i promidžba suradnje s inozemnim visokim učilištima te stručnim i znanstvenim organizacijama. Predstavnici Fakulteta kontinuirano sudjeluju u radu međunarodne organizacije FEHRL - Forum of European national Highway Research Laboratories (http://www.fehrl.org/) te imaju aktivnu povjerenicu u Europskom Sveučilištu UNIC. U cilju uspostavljanja uspješne suradnje u području potresnog inženjerstva, potpisan je Sporazum o suradnji Građevinskog fakulteta s Institute of Earthquake Engineering and Engineering Seismology, North Macedonia (Institut za zemljotresno inženjerstvo i inženjersku seizmologiju iz Skopja) te konzorcijski ugovor za European Facilities for Earthquake Hazard and Risk http://www.efehr.org/en/home/. Objavljeno je novo izdanje brošure o djelatnosti i radu Građevinskog fakulteta na hrvatskom i engleskom jeziku. Postojeći sadržaj prvog izdanja nadopunjen je novim podacima: međunarodnim i nacionalnim projektima, nagradama, opremom, ugovorima, sporazumima, konferencijama, članstvima i dr. a dodano je i novo poglavlje *U fokusu* koje obuhvaća tri aktualne aktivnosti: Centar za istraživanje sigurnog i održivog izgrađenog okoliša, Aktivnosti prije i poslije zagrebačkog potresa te Stručnu praksu na Građevinskom fakultetu. Elektroničke verzije dostupne su na naslovnim hrvatskim i engleskim web-stranicama Građevinskog fakulteta. Potpisivanje novih Erasmus+ ugovora za sljedeći programski period do 2027. tek se očekuje, i to u digitalnom obliku. Za sada je, tijekom rujna i listopada 2021. u sustav Sveučilišta prema detaljnim uputama preuzeta sva dokumentacija potrebna za potpisivanje novih osam ugovora.

Agronomski fakultet aktivno je sudjelovao u radu međunarodnih mreža te je član velikog broja upravljačkih tijela međunarodnih organizacija (CASEE, ICA, ICA-Edu, IROICA, AGRIMBA, VUA, ECLAS[[11]](#footnote-11)). Djelatnicima je pružena podrška pri uključivanju u nove međunarodne mreže, kao i u pripremi projekata s partnerima unutar mreža.

Fakultet strojarstva i brodogradnje organizirao je Dan projekata u suradnji s Centrom za transfer tehnologije, a s ciljem umrežavanja znanstvenika i gospodarstvenika. S obzirom na pandemijske uvjete, sudjelovalo 50-ak članova akademske i stručne zajednice. Znanstvenici Fakulteta stručnoj su javnosti prezentirali 8 projekata za koje je procijenjeno da imaju tržišni potencijal.

Na Prirodoslovno-matematičkom fakultetu sklopljeni su bileteralni ugovori s drugim fakultetima i sveučilištima te međusveučilišni ugovori u kojima sudjeluje PMF (na snazi je 19 aktivnih sporazuma o suradnji s međunarodnim institucijama). Fakultet se u sklopu Sveučilišta u Zagrebu i okviru projekta Europskih sveučilišta priključio mreži UNIC – Europsko sveučilište postindustrijskih gradova u okviru kojeg bi se trebali znatno unaprijediti svi oblici mobilnosti.

Veterinarski fakultet regulirao je osnovna načela mobilnosti dolaznih i odlaznih studenata, nastavničkog, suradničkog i nenastavnog osoblja Sveučilišta i sastavnica. Mobilnost je ostvarena putem Erasmus+ projekata. U ak. god. 2020./2021. ukupno je 23 studenata ostvarilo 61,5 dolaznih mjeseci boravka na Fakultetu. Naši studenti (njih 17) realizirali su 54,5 mjeseci odlaznih boravaka. Putem CEEPUS mreže ostvareno je 10 dolaznih mobilnosti i 5 odlaznih mobilnosti. Erasmus+ mobilnost u svrhu držanja nastave ili usavršavanja realizirana je *online* za nastavnike Fakulteta, dok je dolaznu stipendiju realiziralo pet nastavnika. U CEEPUS programu jedan je nastavnik koristio programe odlazne mobilnosti. Reguliran je također postupak priznavanja srodnih predmeta prilikom prelaska studenata sa srodnih studijskih programa te omogućavanje upisa razlikovnih predmeta. (Postupak je reguliran i na Pravnom fakultetu.) Fakultet aktivno sudjeluje i u radu međunarodnih organizacija čija je djelatnost vezana za visokoškolsko obrazovanje iz područja veterinarske medicine, a u svrhu unapređenja kvalitete studiranja. Predstavnici Fakulteta aktivno su sudjelovali u radu EAEVE i VETNEST[[12]](#footnote-12) organizacija. Dekan prof. dr. sc. Nenad Turk izabran je za člana Izvršnoga odbora Regije 7, te rizničara EAEVE-a.

Na Fakultetu šumarstva i drvne tehnologije evidentirano je uključivanje u nastavu istaknutih profesora na međunarodnoj razini, uključivanje istaknutih profesora Fakulteta u nastavu na stranim fakultetima (gostujući profesori), a evidentirana je i međunarodna mobilnost nenastavnog osoblja Fakulteta.

**10. Periodička vanjska vrjednovanja [ESG 1.10]**

**Standard 1.10.: Periodičko vanjsko osiguravanje kvalitete**

*Visoka učilišta moraju periodički prolaziti postupke vanjskog osiguravanja kvalitete u skladu s ESG standardom.*

Akreditacijski savjet Agencije za znanost i visoko obrazovanje donio je Plan reakreditacije visokih učilišta u 2021. godini[[13]](#footnote-13) u koji je bilo uključeno i šest sastavnica Sveučilišta u Zagrebu. Iako je bilo određenih odstupanja, na nekoliko sastavnica proveden je postupak reakreditacije.

Na Prirodoslovno-matematičkom fakultetu proveden je postupak reakreditacije znanstvene i nastavne djelatnosti Fakulteta za razdoblje 2015./2016. – 2019./2020. godine. Za potrebe reakreditacije izrađen je dokument samoanalize u čijoj su izradi sudjelovali predstavnici svih odsjeka i svih stručnih službi Fakulteta. Reakreditacijski posjet održan je od 11. do 14. svibnja 2021. Reakreditirano je ukupno 9 preddiplomskih, 18 diplomskih i 8 integriranih preddiplomskih i diplomskih studija, 7 doktorskih studija te 1 specijalistički poslijediplomski studij. Pozitivna ocjena reakreditacije dostavljena je u srpnju 2021., a konačno se mišljenje Akreditacijskog savjeta očekuje početkom sljedeće akademske godine.

Agronomski fakultet proveo je interni audit sustava upravljanja kvalitetom za Tajništvo[[14]](#footnote-14) i re-certifikacijski audit[[15]](#footnote-15) od strane certifikacijske kuće Adria norma d.o.o.. Na Fakultetu organizacije i informatike interni audit proveden je djelomično i analizirana je njegova učinkovitost. Na Fakultetu se također sustavno pratila provedba aktivnosti iz Plana posljedičnih i korektivnih aktivnosti. Fakultet prometnih znanosti proveo je recertifikaciju po normi ISO 9001:2015, certifikat je u lipnju 2021. produžen na sljedeće tri godine te je opseg proširen na uredsko poslovanje. Na Fakultetu šumarstva i drvne tehnologije provedena je implementacija Akcijskoga plana za poboljšanje Doktorskog studija[[16]](#footnote-16) te je izrađen i u potpunosti proveden Akcijski plan za unaprjeđenje kvalitete u postupku II. ciklusa reakreditacije.[[17]](#footnote-17) Akcijski plan za unaprjeđenje kvalitete u postupku II. ciklusa reakreditacije za razdoblje od 2020. do 2023. donio je i Rudarsko-geološko-naftni fakultet 8. srpnja 2020. Hibridni postupak reakreditacije proveden je u studenome 2020. na Kineziološkom fakultetu, prema uputama AZVO-a, na Katoličkom bogoslovnom fakultetu proveden je postupak reakreditacije doktorskih studija i postupak reakreditacije Fakulteta u periodu od 23. do 27. studenoga 2020., a na Filozofskom fakultetu Sveučilišta u Zagrebu imenovano je Povjerenstvo za reakreditaciju i u tijeku su pripreme za postupak provođenja.

**Zaključak**

Sastavnice Sveučilišta provode niz aktivnosti i postupaka kojima se ostvaruju postavljeni ciljevi definirani ESG Standardima. Provedene su aktivnosti poticaj daljnjem radu na poboljšanju kvalitete nastavkom dobre prakse. Ostvarena je prepoznatljivost pojedinih aktivnosti važnih za promoviranje kvalitete rada sastavnica i Sveučilišta u cjelini te se nakon postupnog uvođenja tih aktivnosti očekuje da postanu uobičajene na sastavnicama. Na temelju uvida u izvješće može se zaključiti da su postavljeni temelji za daljnje promicanje kulture kvalitete na zadovoljstvo svih dionika visokoga obrazovanja na Sveučilištu u Zagrebu.

S obzirom na manjkavosti u standardima izvještavanja i planiranja koje dovode do neujednačenosti po sastavnicama te slabe usporedivosti rezultata, u sljedećem razdoblju revidirat će se prikupljanje podataka putem godišnjih izvješća kao i izrada planova aktivnosti.

**KRATICE**

EFFoST - The European Federation of Food Science and Technology

EBTNA - European Biotechnology Thematic Network Association

EFSA - European Food Safety Authority

IUFoST - International Union of Food Science and Technology

IAFoST - International Academy of Food Science and Technology

ISEK - International Society of Electrophysiology and Kinesiology

EEMGS - European Environmental Mutagenesis and Genomics Society

CASEE - Međunarodna ljetna škola ''Ecosystem Services within an Agricultural Landscape''

ICA - Association for European Life Science Universities

IROICA - European network of international relations officers

AgriMBA - International Network for the MBA Agribusiness and Commerce

VUA - Visegrad University Association

ECLAS - European Council of Landscape Architecture Schools

***Prilog 1*:** **Pregled akata po sastavnicama (ak. god. 2020./2021.)**

|  |  |  |
| --- | --- | --- |
| **Sastavnica** | **Statuti /Pravilnici /Planovi /Smjernice****izmjene/dopune novi** | **Priručnik** **za osiguravanje kvalitete** |
| **Akademija** **dramske umjetnosti** | Pravilnik o izvođenju nastave i ispitima na Odsjeku dramaturgijePravilnik o studiranju na preddiplomskom i diplomskom studiju Odsjeka snimanjaPravilnik o prijamnom ispitu za upis u prvu godinu Diplomskog studija snimanjaPravilnik o izvođenju nastave, nastavne produkcije i ispitima Odsjeka kazališne i radiofonske režije | Pravilnik o studiranju Odsjeka plesa (prihvaćen na sjednici Akademijskog vijeća 11.6.2021.)Pravilnik o izvođenju nastave i ispitima na Odsjeku filmske i televizijske režije (prihvaćen na sjednici Akademijskog vijeća 11.6.2021.)Pravilnik o postupku i elementima vrednovanja i ocjenjivanja nastavnog teksta (prihvaćen na sjednici Akademijskog vijeća 16.4.2021.) | u izradi |
| **Edukacijsko-rehabilitacijski fakultet** | Pravilnik o sustavu osiguravanja kvalitete (stupio na snagu 3. studenoga 2021.) |  |  |
| **Farmaceutsko-biokemijski fakultet** | Pravilnik o uvjetima i postupku izbora u zvanja i na odgovarajuća radna mjesta (u postupku javnog savjetovanja) | Pravilnik o radu Povjerenstva za etičnost eksperimentalnog rada (usvojen na 10. redovitoj sjednici Fakultetskog vijeća 14. srpnja 2021.) |  |
| **Fakultet filozofije i religijskih znanosti** |  | Pravilnik o korištenju slobodne studijske godine (17. veljače 2021.)Pravilnik o provedbi postupka javne nabave (3. rujna 2021.) |  |
| **Filozofski fakultet** |  |  | u izradi (završna etapa) |
| **Fakultet hrvatskih studija** | Statusna promjena Hrvatskih studija u Fakultet hrvatskih studija (30. rujna 2021.) |  |  |
| **Fakultet kemijskog inženjerstva i tehnologije** | Pravilnik o izmjenama i dopunama Pravilnika o ustroju Fakulteta (246. sjednica FV) | Pravilnika o ustroju i organizaciji integriranog laboratorija za primarne i sekundarne sirovine VIRTULAB Fakulteta kemijskog inženjerstva i tehnologije Sveučilišta u Zagrebu za 2020. godinu (prihvaćen na 239. sjednici Fakultetskog vijeća) |  |
| **Fakultet organizacije i informatike** | Pravilnik o raspodjeli vlastitih prihoda Fakulteta organizacije i informatikeSmjernice razvoja znanstveno-istraživačke djelatnostiKomunikacijsko-marketinški plan FOI-a za razdoblje 2021. – 2023. |  |  |
| **Fakultet prometnih znanosti** | Pravilnik o stegovnoj odgovornosti studenata (40. sjednica FV, 13.7.202.)Pravilnik o izjednačavanju stručnih naziva stečenih završetkom sveučilišnog poslijediplomskog stručnog studija na Fakultetu prometnih znanosti s akademskim nazivima (35. sjednica FV, 23.3.2021.) |  |  |
| **Fakultet političkih znanosti** | Pravilnik o osiguravanju kvalitete |  |  |
| **Fakultet strojarstva i brodogradnje** | Pravilnik o izmjenama i dopunama Pravilnika o doktorskom studiju strojarstvo, brodogradnja, zrakoplovstvo, metalurgija (prihvaćen na redovitoj sjednici FV, 17. studenoga 2020.) | Pravilnik o sveučilišnom preddiplomskom studiju mehatronike i robotike (prihvaćen na sjednici Fakultetskog vijeća 21. rujna 2021.) |  |
| **Geodetski fakultet** | Pravilnik o studiranju na preddiplomskom i diplomskom studiju (8. sjednica FV, 27. svibnja 2021.) |  |  |
| **Kineziološki fakultet** |  | Pravilnik o studiranju na Studijskom centru za izobrazbu trenera (sjednica Fakultetskog vijeća, srpanj 2021.) |  |
| **Prehrambeno-biotehnološki fakultet** |  | Pravilnik o završnim i diplomskim radovima te završnim i diplomskim ispitima (rujan 2021.) |  |
| **Rudarsko-geološko-naftni fakultet** |  | Pravilnik o ustroju i organizaciji Integriranog laboratorija za primarne i sekundarne sirovine VIRTULAB (sjednica Fakultetskog vijeća, 23. listopada 2020.) Politika kvalitete RGN-a (sjednica Fakultetskog vijeća, 20. studenoga 2020.)Pravilnik o postupku i načinu vrednovanja asistenata, poslijedoktoranada i mentora(sjednica Fakultetskog vijeća, 20. studenoga 2020.)Pravilnik o sustavu osiguravanja kvalitete (sjednica Fakultetskog vijeća, 29. siječnja 2021.)Pravilnik o stručnoj praksi (sjednica Fakultetskog vijeća, 23. travnja 2021.)Pravilnik o ustroju radnih mjesta (sjednica Fakultetskog vijeća, 18. lipnja 2021.)Pravilnik o izdavačkoj djelatnosti (sjednica Fakultetskog vijeća, 18. lipnja 2021.) |  |
| **Fakultet šumarstva i drvne tehnologije** |  | Pravilnik o unutarnjem ustroju rada i radnih mjesta (sjednica Fakultetskog vijeća, 27. svibnja 2021.)Pravilnik o izradi završnog rada (sjednica Fakultetskog vijeća, 29. travnja 2021.)Pravilnik o izradi i obrani završnog rada (sjednica Fakultetskog vijeća, 29. travnja 2021.) |  |
| **Tekstilno-tehnološki fakultet** |  | Samoanaliza Sveučilišta u Zagrebu Tekstilno-tehnološkog fakulteta (2021.) (prihvaćena na 7. izvanrednoj sjednici Fakultetskog vijeća, 25. ožujka 2021.)Strategija razvoja Tekstilno-tehnološkog fakulteta Sveučilišta u Zagrebu za razdoblje 2021.-2027. (prihvaćena na 11. redovitoj sjednici Fakultetskog vijeća, 20. rujna 2021.)Strategija istraživačkog rada Tekstilno-tehnološkog fakulteta Sveučilišta u Zagrebu za razdoblje 2021.-2027. (prihvaćena na 11. redovitoj sjednici Fakultetskog vijeća, 20. rujna 2021.) Pravilnik o postupku oduzimanja stručnog ili akademskog naziva ili stupnja na Sveučilištu u Zagrebu Tekstilno-tehnološkom fakultetu (prihvaćen na 7. redovitoj sjednici Fakultetskog vijeća, 19. travnja 2021. godine)Statut Studentskog zbora Sveučilišta u Zagrebu Tekstilno-tehnološkog fakulteta (prihvaćen na 5. redovitoj sjednici Fakultetskog vijeća, 15. veljače 2021. godine)Pravilnik o stručnoj praksi studenata preddiplomskih i dipolmskih sveučilišnih studija Sveučilišta u Zagrebu Tekstilno-tehnološkog fakulteta, prihvaćen na 4. redovitoj sjednici Fakultetskog vijeća, 18. siječnja 2021. godine.Pravilnik o fakultetskoj nastavnoj literaturi, prihvaćen na 3. redovitoj sjednici Fakultetskog vijeća, 14. prosinca 2020. godine. |  |
| **Veterinarski fakultet** |  | Pravilnik o uvjetima i postupku odabira predloženika Veterinarskoga fakulteta Sveučilišta u Zagrebu za dodjelu Nagrade “Andrija Štampar” |  |

***Prilog 2***: **Popis projekata koji se navode u izvješćima sastavnica**

|  |  |
| --- | --- |
| **Sastavnica** | **Projekti** |
| **Agronomski fakultet** | - Unaprjeđenje stručne prakse na preddiplomskim i diplomskim studijima Agronomskog fakulteta |
| **Akademija dramske umjetnosti** | * Unic City Lab
* Erasmus+: Open innovative resources for filmmaking education and training
* Erasmus+: Curating in context. Nositelj projekta: Stockholm University of the Arts (Stockholms konstnarliga hogskola)
* HKO: Edu4Games – Izrada standarda zanimanja i kvalifikacija te novih studijskih programa za područje dizajna i razvoja videoigara
 |
| **Akademija likovnih umjetnosti** | * Matrice: Botanika
* Edu4Games – Izrada standarda zanimanja i kvalifikacija te novih studijskih programa za područje dizajna i razvoja videoigara
* Models and Practices of Global Cultural Exchange and Nonaligned Movement: Research in the Spatio-Temporal Cultural Dynamics
* Modeli umjetničkog istraživanja u doba nove normalnosti
* Dubliranje štafelajnih slika
* Međunarodni projekt Kulturna animalistika: interdisciplinarna polazišta i tradicijske prakse
* Land Art, Earth Art, Earthworks: z/Zemlja i antropocen
* Iperion HS „Discovering Old Dubrovnik Cathedrals“
* Suhozidi: trag u krajoliku ili zaboravljena kulturna baština, land art i rezidencijalni project (Seckauer Bergen, Pallas Projects/Studios, Dublin i Next, Graz)
* Grand Tour, istraživački projekt u suradnji s Noyes Museum of Arts i Vytautas Magnus University
* REALITY CHECK & WIP - GOSTOVANJA PROFESIONALACA animacije 2020.
* Opera Animal farm u sklopu “Opera tri akademije” projekt studenata MUZA, ADU I ALU
* Projekt CREARCH
 |
| **Farmaceutsko-biokemijski fakultet** | * ESF Projekt Pharma5.0.
 |
| **Fakultet hrvatskih studija**  | * Izazovi za društvene i humanističke znanosti: novi studiji i sustav kvalitete
* Kroatistika, Andragogija, Filozofija i Kulturologija – usklađivanje s HKO-om (KaFKA
* Mreža 2050 – Demografija, od izazova do odgovora
* HORIZON-CL3-2021-FCT-01-03 Disinformation and fake news are combated and trust in the digital world is raised • 2020 CEF Telecom Call - European Digital Media Observatory (CEF-TC-2020-2)
 |
| **Fakultet prometnih znanosti** | * ProLog
* H2020 projekt
* projekt u sklopu poziva EIT Regional Innovation Scheme (RIS) innovation projects 2021.
* Interreg IPA CBC CroatiaBosnia and Herzegovina-Montenegro
* 4 Erasmus+ KA2 projekta
* projekt financiran iz programa Učinkoviti ljudski potencijali 2014.-2020. (OPULJP)
* 3 Projekta razvoja karijera mladih istraživača – izobrazba novih doktora znanosti HRZZ
 |
| **Grafički fakultet** | * HRZZ - UIP-2017-05-2573 “Otiskivanje, kvaliteta i uporabljivost podloga s ne-drvnim vlakancima”
* HRZZ - IP-2014-09-1218 "Definiranje mogućnosti uporabe mini dentalnih implantata (MDI) i njihovi rezultati u in vitro i u kliničkim prospektivnim istraživanjima”
* HRZZ - IP-2019-04-9793 „Modeliranje i praćenje iskustvene kvalitete imerzivnih višemedijskih usluga u 5G mrežama“
* HRZZ – UIP-2017-05-4081 - Razvoj modela za povećanje efikasnosti izrade i funkcionalnosti grafičke ambalaže
* HRZZ – DOK-2018-09-7543- Razvoj modela za povećanje efikasnosti izrade i funkcionalnosti grafičke ambalaže
* IRI – Razvoj softvera za kontekstualizaciju industrijske okoline uz pomoć pomiješane stvarnosti u energetici i prometu
* CRO-Kina projekt - Research and application demonstration on key technologies of AR information service in museum based on 4G/5G
* UIA02-228 ApPLAuSE
* HKO Provedba HKO-a u području grafičkog inženjerstva, multimedije i vizualne komunikacije
* Projekt za studentsku praksu
 |
| **Metalurški fakultet** | * IPA 2008 DISCO Uspostava pravnog okvira za suzbijanje pojava diskriminacije i korupcije s ciljem unapređenja akademskog integriteta
* Centar kreativnih idustrija – kreativni inkubator Sisak
* Centar za ljevarstvo – SIMET
* VIRTULAB – Integrirani laboratorij za primarne i sekundarne sirovine
* Frontiers of using scrap raw materials for high quality castings "HQCastScrap"
* Regionalni centar kompetentnosti u Sisačko - moslavačkoj županiji – prema inovativnim znanjima i vještinama (UP.03.3.1.04.0010)
* OS-Mi Otpad i Sunce u službi fotokatalitičke razgradnje Mikroonečišćivala u vodi
* PV-WALL Fotonaponska-geopolimerna fasada: uloga vode-kisika u

naprednom sklapanju filmova kompozitnih materijala - Primjena naprednih tehnologija obrada voda za uklanjanje mikroplastike - Znanstveni centar izvrsnosti za integrativnu bioetiku* Razvoj deformabilnih CuAlMn legura s prisjetljivosti oblika
* Mikrolokalni defektni alati u parcijalnim diferencijalnim jednadžbama
* Provedba vrhunskih istraživanja u sklopu Znanstvenog centra izvrsnosti (ZCI) za kvantne i kompleksne sustave te reprezentacije Liejevih algebra
* Topološke fotoničke strukture: linearna i nelinearna propagacija svjetlosti
* Razvoj sustava za ispitivanje višefaznih strujanja i izgaranja s ciljem povećanja istraživačkih aktivnosti znanstvenog i poslovnog sektora
* Istraživanje prijenosa topline temeljeno na modelu taloženja čestica i neravnotežnom izgaranju uz pomoć plazme u plinskoj turbin
* HRZZ „Projekt razvoja karijera mladih istraživača – izobrazba novih doktora znanosti"
* Razvoj matematičkih modela energetske konverzije alternativnih goriva s ciljem promicanja bezugljičnog energetskog sektora
* Korištenje bazaltnih i karbonskih vlakana kao nosioca fotokatalizatora
* Karakterizacija i svojstva metalnih materijala
* Istraživanje inovativnih metalnih mikro- /nanomaterijala
* Istraživanja procesa tijekom tople i hladne deformacije metala
* Primjena suvremenih instrumentalnih metoda u analizi metalurških
* Uzoraka
* Dizajn i karakterizacija inovativnih inženjerskih legura
 |
| **Rudarsko-geološko naftni fakultet** | * Hrvatska zaklada za znanosti – 15 projekata
* Obzor 2020 – 3 projekta
* EIT-KIC – 10 projekata
* Bileteralni/Erasmus+ - 4 projekta
* Europski socijalni fond/Europski fond za regionalni razvoj – 3 projekta
* Međunarodna agencija za automsku energija (IAEA) – 2 projekta
* Financijska potpora istraživanjima Sveučilišta u Zagrebu – 18 projekata
* Novoustrojeni natječaji: Institucijski znanstveni projekti – 30 projekata
 |

***Prilog 3*: Pregled aktivnosti Karijernih centara/ureda na sastavnicama (ak. god. 2020./2021.)**

|  |  |
| --- | --- |
| **Sastavnica** | **Aktivnosti** |
| **Agronomski fakultet** | Centar za podršku studentima i karijerno savjetovanje proveo je u ožujku 2021. istraživanje *Karijerni put diplomiranih studenata Sveučilišta u Zagrebu Agronomskog fakulteta* U sklopu Dana karijera (10. – 14. svibnja 2021.) održane su *online* radionice:*Životopisi i motivacijsko pismo* (u suradnji s Uredom za Studente SUZG) i *Strategija razvoja karijere* (u suradnji s Institutom Educa).Na Danima karijera predstavili su se također poslodavci i gospodarstvenici: Gospodarski list, Buzdovan cider, Centar Rudolf Steiner, IPS Konzalting, Podravka, Herbio, OPG Puhalek-Purek. |
| **Ekonomski fakultet**  | Ured za savjetovanje i razvoj karijera kontinuirano osigurava podršku i različite programe za studente. |
| **Fakultet elektrotehnike i računarstva** | Centar karijera koordinira aktivnosti vezane za suradnju sa stručnjacima iz gospodarstva:- studentsko poduzetništvo SPOCK (<https://spock.fer.hr>)- ponuda poslova (<https://karijere.fer.hr/karijere/ponuda_poslova>)- stručne prakse (<https://www.fer.unizg.hr/studiji/diplomski_studiji/ljetne_prakse>)- stipendije (<https://karijere.fer.hr/?s=studiji&lang=hr>) |
| **Filozofski fakultet**  | Centar za razvoj karijera organizira edukacije za studente pred završetkom studija;nastoji oko uključivanja alumnija u prezentaciju i promidžbu Fakulteta.U tijeku su pripreme za ujednačavanje svih postupaka i sustava vezanih uz studente i stvaranje jedinstvenog ureda za studente koji će će se baviti administracijom studija, studentskom stručnom praksom i razvojem karijera. |
| **Fakultet prometnih znanosti** | U organizaciji Ureda za karijere studentima su virtualno predstavljene tvrtke: ch aviation, Auto Hrvatska.Ured za karijere sudjelovao je na smotri Sveučilišta u Dubrovniku s ciljem privlačenja maturanata dubrovačke županije i maturanata iz Crne Gore.U sklopu Odbora za praćenje karijera bivših studenata kreirana je i provedena anketa na temelju koje će se izraditi plan daljnjih aktivnosti. Anketi je pristupilo 650 bivših studenata. |
| **Geodetski fakultet** | Centar osnovan u srpnju 2021. |
| **Građevinski fakultet**  | Kroz usluge Centra karijera studenti su sudjelovali na radionicama povezanim s razvojem transverzalnih kompetencija i digitalnih vještina, kao i u programu učenja uz radno iskustvo. Aktivnosti Centra karijera usmjerene su i na povezivanje studenata Građevinskog fakulteta sa potencijalnim poslodavcima |
| **Prirodoslovno-matematički fakultet**  | Karijerni centar PMF-a osnovan je u sklopu ESF projekta s ciljem povezivanja poslodavaca i studenata putem stručnih praksi i potencijalnih zapošljavanja. Sklopljeno je 48 sporazuma o suradnji s tvrtkama i institucijama za obavljanje stručne prakse; Centar aktivno radi na održavanju veze s alumnima, povećanju vidljivosti Fakulteta te pružanju stručnog i psihološkog savjetovanja (uslugu koristilo 60 studenata u cca. 300 sati savjetovanja) |
| **Rudarsko-geološko-naftni fakultet** | Dan karijera (odgođen zbog pandemije koronavirusa)= umjesto toga korišteni su *online* oblici komunikacije za promociju mogućnosti zaposlenja potencijalnih i sadašnjih studenata. Gostovanje u Karijeroteci bilo je jedna od mjera kojom su predstavljene karijerne mogućnosti.Sustavno su objavljivani razgovori (članci + video zapisi na portalu srednja.hr, dnevnik.hr i na mrežnim stranicama Fakulteta) s bivšim studentima s ciljem promocije različitih karijera kao i poslodavaca  |

1. Izvješće je pripremio Ured, a odobrio Odbor za upravljanje kvalitetom na 14. sjednici u ak. god. 2021./2022. održanoj 22. rujna 2022. Analiza izvješća bit će prezentirana na sastanku s prodekanima za nastavu, studente i kvalitetu te predsjednicima povjerenstava za upravljanje kvalitetom na sastavnicama SuZg, 6. prosinca 2022. [↑](#footnote-ref-1)
2. Izvješća nisu dostavili Geotehnički fakultet, Medicinski fakultet i Muzička akademija. [↑](#footnote-ref-2)
3. *Prilog 1*: Pregled akata po sastavnicama (ak. god. 2020./2021.) [↑](#footnote-ref-3)
4. *Winter School Of Research Commercialisation,* 24. – 28. studenoga, *online*. [↑](#footnote-ref-4)
5. *Prilog 2:* Popis projekata koji se navode u izvješćima sastavnica [↑](#footnote-ref-5)
6. *Prilog 3*: Pregled aktivnosti Karijernih centara/ureda na sastavnicama (ak. god. 2020./2021.) [↑](#footnote-ref-6)
7. Prolaznost studenata na ispitima, ostvareni ECTS bodovi, broj upisanih studenata za svaku godinu studija, broj diplomiranih studenta. [↑](#footnote-ref-7)
8. Facebook, Instagram, Twitter, Linkedin, YouTube [↑](#footnote-ref-8)
9. Dan karijera održan je *online* putem Microsoft Teams platforme, 23. rujna 2021. Na Danu karijera studentima se predstavilo 13 tvrtki iz područja geodezije i geoinformatike, a održane su i radionice karijernog savjetovanja i stručnog usavršavanja. Na Danu karijera sudjelovalo je 95 studenata i predstavnika tvrtki. [↑](#footnote-ref-9)
10. Puni naziv kratica na kraju Izvješća, str. 15 [↑](#footnote-ref-10)
11. Puni naziv kratica na kraju Izvješća, str. 15 [↑](#footnote-ref-11)
12. *Isto.* [↑](#footnote-ref-12)
13. Donesen 16. lipnja 2020. Sastavnice Sveučilišta u Zagrebu uključene u reakreditacijski Plan: Pravni fakultet, Filozofski fakultet, Fakultet filozofije i religijskih znanosti, Prirodoslovno-matematički fakultet, Fakultet kemijskog inženjerstva i tehnologije i Tekstilno-tehnološki fakultet. [↑](#footnote-ref-13)
14. Proveden od 8. do 16. lipnja 2021.; dostupan i izvještaj od 19. srpnja 2021. [↑](#footnote-ref-14)
15. Održan 12. listopada 2020. [↑](#footnote-ref-15)
16. Na 7. redovitoj sjednici Fakultetskog vijeća (29.4.2021.) usvojen je novi Pravilnik o doktorskom studiju Šumarstvo i drvna tehnologija, a na 10. redovitoj sjednici Fakultetskog vijeća (15.7.2021.) usvojeno je Izvješće o provedbi aktivnosti prema Akcijskom planu za unaprjeđenje istoimenog studijskog programa. [↑](#footnote-ref-16)
17. Usvojen na sjednici Fakultetskog vijeća (29.10.2020.) i dostavljen Agenciji za znanost i visoko obrazovanje koja ga je usvojila 25. studenoga 2020. [↑](#footnote-ref-17)